Liverpool FC

Liverpulio FC – Anglijos futbolo klubas iš Liverpulio. Šešis kartus yra laimėjęs UEFA Čempionų lygą (Anglijos rekordas, tik AC Milan ir Real Madrid yra laimėję daugiau), bei devyniolika lygos titulų.

Istorija 

Klubą 1892 m. kovo 15 d. įkūrė John Houlding. Įkūrėjas komandai norėjo duoti pavadinimą „Everton FC and Athletic Grounds, Ltd“ (str. Everton Athletic), tačiau Anglijos futbolo asociacija šio pavadinimo nepripažino, tad klubas gavo „Liverpool FC“ vardą.

Pirmąjį sezoną (1892–1893 m.) Liverpulio komanda laimėjo Lankašyro lygą. Rungtynės su Higher Walton Liverpulis laimėjo 8-0. Po metų pradėjo žaisti antrajame divizione, kur laimėjo pirmą vietą. Po nesėkmių serijos, 1953–1954 m. sezone Liverpool FC žaidė antrajame divizione. Dėl FA Taurės klubas pirmąkart žaidė 1914 m., bet finale pralaimėjo FC Burnley klubui.

1959 m. gruodį buvo paskirtas naujas vyr. treneris Bill Shankly, kuris visiškai pakeitė komandos sudėtį. Su juo komanda 1961–1962 m. sezone laimėjo antrajame divizione, o 1963–1964 m. po septyniolikos metų pertraukos laimėjo šalies čempionatą. Tokia pati sėkmė aplankė ir kitąmet. 1965–1966 m. iškovota pirmoji FA Taurė. 1972–1973 m. Liverpulis laimėjo aštuntą titulą ir nugalėjo Borussia Mönchengladbach, buvo iškovota pirmoji Europos taurė – UEFA Taurė.

Po metų vietoje Bill Shankly komandai pradėjo vadovauti jo asistentas Bob Paisley. 1975–1976 m. jo treniruojami Liverpulio futbolininkai tapo lygos čempionais ir laimėjo UEFA Taurę. 1977 m. buvo laimėta aukščiausia lyga ir pirma UEFA Čempionų taurė, finale 3-1 nugalėjus Borussia Mönchengladbach. Antrą kartą buvo laimėta 1978 m. 1-0, laimėjus prieš belgų klubą Club Brugge KV. 1979 m. laimėtas čempionatas. Po metų vėl laimėtas čempionatas, o 1980–1981 m. Paryžiuje laimėta trečioji Čempionų taurė. Kitus dvejus metus klubas laimėjo lygą ir lygos taurę. Valdant B. Peirsliui klubas per 9 metus laimėjo 21 taurę. 1983 m. Paisley perleido Liverpulio „vairą“ savo asistentui Joe Fagan. 1983–1984 m. sezone valdant naujam treneriui, komanda tapo pirmuoju Anglijos klubu laimėjusiu tris svarbiausias taures: aukščiausiąją lygą, lygos taurę ir Čempionų taurę. 1985 m. Liverpulis žaidė Čempionų taurės finale prieš Juventus FC. Prieš pat prasidedant rungtynėms įvyko baisi nelaimė. Briuselio Heysel stadione viena iš sienų neišlaikė didžiulės žmonių minios, griuvo ir nusinešė 39 žmonių gyvybes. Tą dieną Liverpulis pralaimėjo Juventus klubui 0-1.

Kenny Dalglish, buvęs Liverpulio žaidėjas, 1985 m. tapo vyr. treneriu. Jis padėjo klubui laimėti tris aukščiausiosios lygos taures ir dvi FA Taures. 1989 m. rungtynėse prieš Nottingham Forest FC, FA pusfinalyje, vėl įvyko nelaimė (Hillsbrough nelaimė). Visiems norintiems įeiti į stadioną vadovybė paliko atvirus vartus. Po varžybų prasidėjus didelei spūsčiai ir dėl metalinės tvoros žuvo 96 sirgaliai.

1991 m. buvęs Liverpulio žaidėjas Graeme Souness tapo nauju vyr. treneriu, su kuriuo komanda laimėjo FA Taurę. Jo vadovaujamai komandai nepavyko laimėti jokių svarbesnių pergalių. 1994 m. Roy Evens pakeitė Souness, bet ir su nauju treneriu komanda nepakildavo aukščiau trečios vietos. 1995 m. komanda laimėjo tik lygos taurę, finale 2-1 nugalėjusi Bolton Wanderers FC.

Gérard Houllier, buvęs Prancūzijos rinktinės treneris, atėjo į Liverpulio komandą 1998 m. 1998–1999 m. sezone dirbo kartu su R. Evens, bet prasidėjus nesutarimams pastarasis 1998 m. lapkritį paliko komandą. Houllier 2000–2001 m. sezonas buvo sėkmingiausias per pastaruosius kelis dešimtmečius: laimėta FA Taurė, Anglijos lygos taurė ir UEFA taurė. Tačiau 2004 m. jis paliko komandą užleisdamas vietą ispanui Rafael Benítez. Vadovaujant ispanų treneriui komanda sezoną baigė pirmenybes penktojoje vietoje, bet buvo iškovota dramatiška UEFA Čempionų lygos taurė Stambule prieš AC Milan (pralaimint 0-3 po pirmojo kėlinio).

2007 m. vasario 6 d. klubo prezidentais tapo amerikiečių verslininkai George Gillett ir Tom Hicks. 2010 m. balandžio 16 d. klubą buvo nuspręsta parduoti.

2010 m. spalio 15 d. klubo prezidentu tapo John Henry. Klubą perėmė New England Sports Ventures (NESV), už jį buvo sumokėta, kaip pranešama, 300 mln. svarų.

Stadionas 

Liverpulio komanda nuo pat jo įkurimo, žaidžia Anfield stadione, kuris buvo pastatytas 1884 m. Prieš tai Anfilde, 7-is metus žaidė kita Liverpulio komanda – Everton FC. Tačiau stadiono savininkui John Houlding pakėlus nuomos kainą nuo 100 iki 250 svarų sterlingų per metus, Everton FC nesutiko su naujomis sąlygomis, tad šis klubas 1892 m. persikėlė į „Goodison Park“ stadioną. Tuo metu Anfield stadione tilpo 20 000 žiūrovų. Į pirmas varžybas susirinko tik 100 žmonių.

Gerbėjai 

Liverpulio klubo sirgalių yra visuose pasaulio kampeliuose. 2006–2007 m. sezone Liverpulis buvo ketvirtoje Anglijos Premier lygos lentelės vietoje, pagal sirgalių lankomumą. Į namų rungtynes ateidavo vidutiniškai 43 561 sirgalis, tai sudaro 99,7 % visų Anfield stadiono vietų. Sirgaliai save vadina Kopites arba Kops, sirgalių sektorius vadinamas – garsiausiai dainuojantis sektorius.

„You’ll Never Walk Alone“ daina, iš miuziklo Karuselė () pagal Rodgers ir Hammerstein (Richard Rodgers ir Oscar Hammerstein II) buvo įrašyta Liverpulio grupės Gerry & The Pacemakers. Šią dainą greit „prisijaukino“ Liverpulio sirgaliai, kuri tapo klubo himnu ir yra dainuojama nuo 1963 m. spalio, kiekvienuose namų rungtynėse, prieš pat žaidimo pradžią. Žodžiai You’ll Never Walk Alone yra klubo emblemoje ir ant Shankly vartų (vedančių į stadioną), kurie buvo atidengti 1982 m. rugpjūčio 2 d. buvusiam vyr. treneriui Bill Shankly atminti.

Livepulio ir Evertono derbis yra žinomas kaip Mersisaido derbis. Šis nesutarimas susiformavo po Evertono ir Anfieldo savininkų ginčo. Žaidžiant abiem klubams, derbio metu, buvo parodyta daugiausia raudonų kortelių Premier lygos istorijoje.

Liverpulis ir Manchester United yra du sėkmingiausi Anglijos klubai. Už abu klubus sergama visame pasaulyje. Liverpulis dominavo nuo septintojo iki aštuntojo dešimtmečių laimėjęs 11 aukščiausias lygos varžybų, per 18 metų, taip pat iškovojo ketures UEFA Čempionų lygos taures. Tuo tarpu Manchester United Premier lygoje dominavo nuo 1992 m., laimėjo 10 aukščiausios lygos varžybų ir dvi UEFA Čempionu lygas, per 16 metų.

Heysel tragedija 

1985 m. gegužės 29 d. Čempionų lygos finale žaidė Turino Juventus ir Liverpulio FC klubai. Maždaug pusė valandos iki planuotos pradžios Briuselio Heysel stadione įvyko baisi nelaimė. Liverpulio sirgaliai sulaužė tvorą, skiriančią abiejų klubų sirgalius. Dėl spaudimo Juventus buvo priversti atsitraukti ant apgriūvusios tvoros, kuri neišlaikiusi svorio griuvo, po savimi prispaudusi žmones. Žuvo 39 futbolo fanai – 32 iš jų italai – Juventus sirgaliai, 4 belgai, 2 prancūzai ir 1 airis, bei daugiau nei 600 buvo sužeisti. Finalas buvo žaidžiamas nepaisant tragedijos. Juventus 1-0 laimėjo 11 metrų baudinio dėka, abejotino šveicarų teisėjo Dainos sprendimu. Įvarčio autorius buvo Michel Platini. Laimėjus Čempionų lygą, žaidėjai šventė pergalę nepaisant tragedijos. Pasekmė buvo ta, kad UEFA uždraudė Anglijos klubams žaisti bet kokiose Europos varžybose, (išskyrus Anglijos rinktinę) Liverpulio komandai buvo pridėti dar vieneri metai.

Po tragedijos, praėjus 10 metų, Heysel stadione nebuvo vykdomos jokios varžybos. 1995 m. senasis stadionas buvo nugriautas ir po metų, senojo vietoje, buvo pastatytas naujas King Baudouin stadionas. 1996 m. naujame stadione buvo sužaistos draugiškos rungtynės tarp Belgijos ir Vokietijos rinktinių.

Žymūs žaidėjai 

Tarpukaryje žaidė daugybė garsių žaidėjų. Tarp jų buvo Ephraim Longworth pirmasis Anglijos rinktinės kapitonas (1921 m.) ir vartininkas Elisha Scott, kuris žaidė Liverpulio komandoje 22 metus (ilgiausiai žaidęs futbolininkas komandos istorijoje). Taip pat Gordon Hodgson, kuris tarp antro ir trečio dešimtmečių 17 rungtinių pelnė po tris įvarčius. ().

Šeštajame dešimtmetyje Bill Shankly pavertė Liverpulį galingu Europiniu klubu. Žaidėjai buvo Liverpulio sėkmės raktas. Tarp jų buvo Ron Yeats ir Roger Hunt, kuris pelnė 245 lygos įvarčius (vis dar klubo rekordas), taip pat buvo 1966 m. Anglijos pasaulio taurės laimėtoju dalis.

Septintajame ir aštuntajame dešimtmečiuose Bob Paisley papildymas komandą buvo svarbus Liverpulio sėkmės faktorius. 1977 m. komandą papildžius dviem škotų žaidėjams: Alan Hansen, kuris buvo trijų Europos taurių komandos laimėtojas ir Kenny Dalglish, kuris tarp fanų buvo vadinamas „King Kenny“, vėliau tapęs Liverpulio vyr. treneriu. 1980 m. valdant Pasley į komandą atėjo devyniolikmetis Ian Rush, tapęs vadovaujančiu komandos vedliu, pelnęs daugybę įvarčių.
 
Devyntajame dešimtmetyje komandoje pasirodė Steve McManaman ir Robbie Fowler, vėliau iš Liverpulio akademijos prisijungė Michael Owen. Dabartinis komandos kapitonas Jordan Henderson, vice kapitonas – James Milner.

Pasiekimai

Sezonai 

|}

UEFA varžybos

Sudėtis

Pagrindinė sudėtis 
Atnaujinta:

Liverpool L.F.C. 

Pagrindinis straipsnis – Moterų komanda.

Treneriai 

Pagrindinis straipsnis – Liverpool FC treneriai.

Šaltiniai

Nuorodos 

 http://www.liverpoolfc.tv

Anglijos futbolo klubai
Liverpulis